จับตชด.ยิงสถานีตำรวจยุทธศาสตร์ปัตตานี
ปัตตานี- 8 เม.ย.48เมื่อเวลา 13.00 น. พ.ต.อ.ชัยทัศน์ อินธนูจิตร ผู้กำกับการสถานีตำรวจภูธรอำเภอโคกโพธิ์ จังหวัดปัตตานี ได้ควบคุมตัวส.ต.อ.สมโชค บุญศิริ ผู้บังคับหมู่งานป้องกันปราบปราม กองกับการตำรวจตระเวนชายแดนที่ 44 จังหวัดยะลา พร้อมด้วยของกลางอาวุธปืนสั้นขนาด 9 มิลลิเมตร พร้อมกระสุนปืน 5 นัด แจ้งข้อหาพยายามฆ่า เจ้าหน้าที่ขณะปฏิบัติหน้าที่ สืบเนื่องจาก เมื่อเวลา 23.00 น. วันที่ 7 เมษายน 2548 ส.ต.อ.สมโชคได้ขับรถจักรยานยนต์ ฮอนด้า เวฟ สีดำ ทะเบียน กพง 684 ผ่านหน้าสถานีตำรวจยุทธศาสตร์ ริมถนนสายโคกโพธิ์ - นาประดู่ หมู่ที่ 1 ตำบลนาเกตุ อำเภอโคกโพธิ์ แล้วใช้อาวุธปืนยิงใส่ตำรวจประจำสถานีตำรวจยุทธศาสตร์ 3 นัด แล้วหลบหนีไป ในที่เกิดเหตุตำรวจเก็บได้ปลอกกระสุนขนาด 9 มิลลิเมตร 3 ปลอก จากการตรวจพิสูจน์เป็นปืนของส.ต.อ.สมโชค จึงขอความร่วมมือจากต้นสังกัดจับกุมมาดำเนินคดี จากการสอบสวน ส.ต.อ.สมโชคยอมรับว่า ยิงปืนจริงเพราะขณะขับรถจักรยานยนต์ผ่านหน้าสถานีตำรวจยุทธศาสตร์ มีผู้ต้องสงสัยว่าจะเป็นคนร้ายขับรถตามมาข้างหลัง เกรงว่าจะเป็นอันตราย จึงชักปืนยิงใส่ แต่พนักงานสอบสวนไม่เชื่อ เนื่องจากเมื่อเดือนมีนาคม 2548 ส.ต.อ.สมโชคเคยก่อเหตุยิงปืนใส่สถานีตำรวจยุทธศาสตร์นาประดู่มาแล้วครั้งหนึ่ง โดยอ้างเหตุผลแบบเดียวกัน จึงได้ควบคุมตัวไว้สอบสวนว่า รับจ้างสร้างสถานการณ์หรือไม่ 
ปัตตานี- 8 เม.ย.48 เมื่อเวลา 13.00 น. พ.ต.อ.ชัยทัศน์ อินธนูจิตร ผู้กำกับการสถานีตำรวจภูธรอำเภอโคกโพธิ์ จังหวัดปัตตานี ได้ควบคุมตัวส.ต.อ.สมโชค บุญศิริ ผู้บังคับหมู่งานป้องกันปราบปราม